דוד בוחבוט

**דוד (ניאו) בוחבוט** (נולד ב-28 באפריל 1994) הוא משורר, עיתונאי, מבקר שירה, עורך ומורה ישראלי.

## ביוגרפיה
בוחבוט גדל בשכונת פסגת זאב בירושלים. החל לפרסם שירה בהיותו נער. במהלך השנים, פורסמו שיריו בכתבי עת רבים ובהם "הו!", "עכשיו", "הבה להבא", "עיתון 77", "מאזנים" וכן בעיתונות המודפסת.

ב-2014, בגיל 19, החל בוחבוט לפרסם ביקורות שירה במוסף "ספרים" של עיתון "הארץ". הוא ביקר מספר פעמים את השתלטותו של שיח הזהויות הפוליטי על השירה העברית. את עיקר הביקורת הפנה בוחבוט כלפי קבוצת "ערס פואטיקה" (אותה כינה בעבר "תנועה פוליטית מקורנפת, שיכורת-ההון-הסימבולי-החדש"), בדגש על המשוררים רועי חסן ועדי קיסר. בהמשך, עבר לכתוב במוסף "גלריה שישי" של העיתון, שם פרסם ראיונות עומק שערך עם אנשי ספרות.

ב-2015 הקים מחדש יחד עם עודד כרמלי את פסטיבל תל אביב לשירה, הנערך מדי שנה בניהולם ומתקיים במועדוני לילה וברים ברחבי העיר. ב-2016 ייסד בוחבוט את סדרת הספרים "רף – לשירה, הגות וביקורת" בהוצאת "כתב" והוא משמש כעורכה הראשי. במסגרת הסדרה ראו אור ארבעה ספרים, ביניהם הספר "דור הביט – אנתולוגיה לשירה", שפורסם ב-2021, בעריכתם של בוחבוט ורעואל שועלי. הספר הוא מקבץ תרגומים ראשון מסוגו בעברית שמוקדש לשירתם של משוררי דור הביט.

ב-2017 נכלל ברשימת "הצעירים המבטיחים" של עיתון "Time Out תל אביב". בנימוק לבחירתו לרשימה נכתב כי "שירתו של בוחבוט הדוקה והוא לא מסתמך רק על וירטואוזיות לשונית. הוא אוסף בשיריו את התכנים העמוקים ביותר של הנפש האנושית, אך כמו כל משורר שמכבד את עצמו מוצא גם זמן להתקוטט עם משוררים אחרים". ב-2018 ראה אור ספרו הראשון, "באישון ליל נצח", בסדרת 'ריתמוס' של "הקיבוץ המאוחד" ובעריכת דורי מנור. ב-2019 זכה בפרס שרת התרבות למשוררים בראשית דרכם. בנובמבר 2022 פורסם ספר שירה שני פרי עטו, "ינוקא", בהוצאת "הבה לאור".

בוחבוט מכהן כיושב ראש ועדת ספרות של מועצת הפיס לתרבות ולאמנות ומשמש כחבר המועצה מ-2017. לצד פועלו הספרותי, מגיל 18 בוחבוט משמש כמורה לכתיבה יוצרת בבתי ספר יסודיים.

## יצירתו
**ספרים שכתב:**
* **באישון ליל נצח**, סדרת ריתמוס לשירה, "הקיבוץ המאוחד", 2018
* **ינוקא**, הוצאת הבה לאור, 2022
* **ריבון עולם שירה**, סדרת שרף, הוצאת בלימה, 2025
**ספרים בעריכתו:**
* אלפרד טניסון, **אל דביר החשיכה** (תרגום: צור ארליך), סדרת "רף – לשירה, הגות וביקורת" בהוצאת "כתב", 2018
* אסיף רחמים, **בכור**, סדרת "רף – לשירה, הגות וביקורת" בהוצאת "כתב", 2018
* הראל וחניש, **אנו מחילות**, סדרת "רף – לשירה, הגות וביקורת" בהוצאת "כתב", 2021
* **דור הביט - אנתולוגיה לשירה** (עורכים: דוד (ניאו) בוחבוט ורעואל שועלי), סדרת "רף – לשירה, הגות וביקורת" בהוצאת "כתב", 2021

## קישורים חיצוניים

**מיצירתו**:
* דוד (ניאו) בוחבוט, באתר של נילי דגן
* 
* 
* 

**על יצירתו**:
* 
* 
* ניקולא אורבך, נשר מתפקע מהדהוד שחור, עיתון 77, גיליון 404 (טבת-שבט תשע"ט, דצמבר 2018 - ינואר 2019)
* 
* יאיר דברת, משורר אמצע הלילה על הספר ״באישון ליל נצח״ של דוד (ניאו) בוחבוט, מאזניים, יוני 2019, 49-43
* 
* 
* 
* גלעד מאירי, קונספטואליות וגותיקה, באתר "מעלה", דצמבר 2023 - על "ינוקא"
*  - על "ריבון עולם שירה"

**פרסומים נוספים**:
* אתר פסטיבל תל אביב לשירה
* מבחר כתבות, מאמרים ורשימות מאת דוד (ניאו) בוחבוט, באתר "הארץ"
* תוכניתו של גיא זהר ברדיו 103FM, שירה באמצע היום: נינט טייב מקריאה שירה - והפעם: שיר של דויד ניאו בוחבוט, 15 ביוני 2014
* דוד (ניאו) בוחבוט, היכל הבכיינות המטהרת, גיליון 2 כתב העת השילוח, דצמבר 2016
* 
* 

**ראיונות**:
* אלי אשד, פסטיבל תל אביב, חגיגה לרוח האדם ולחופש שלו – ריאיון עם דוד נאו-בוחבוט, באתר יקום תרבות, 25 בדצמבר 2016
* אלעד בר-נוי, קריאת כיוון: שיחה בשלושה קולות, שיחה עם יעל נאמן, שהרה בלאו ודוד (ניאו) בוחבוט באתר בית אביחי, 27 באוקטובר 2018
* 
* ראיון לתוכנית "מה שכרוך" של תאגיד השידור הישראלי "כאן" על ספר הביכורים שלו "באישון ליל נצח", 13 ביוני 2018
* ראיון לתוכנית "מה שכרוך" על המשורר הרולד שימל, 8 באוקטובר 2018
* ראיון לתוכנית "גידי גוב וחברים" ברדיו 102FM על סדנאות הכתיבה לקהילה בפריפריה של מועצת התרבות של מפעל הפיס, 23 בדצמבר 2019
* ראיון לתוכנית "מה שכרוך" על צאת הספר "דור הביט - אנתולוגיה לשירה" בעריכתו, 25 באפריל 2022
* שיחה עם ד"ר אפרים פודוקסיק במסגרת פרויקט הסלון פאידיאה, 15 ביולי 2022 (YouTube)
* 

## הערות שוליים

2022 04
קטגוריה:משוררים ישראלים
קטגוריה:משוררים כותבי עברית
קטגוריה:עיתונאים ישראלים
קטגוריה:מבקרי ספרות ישראלים
קטגוריה:עורכים ספרותיים ישראלים
קטגוריה:מורים בישראל
קטגוריה:זוכי פרס שרת התרבות
קטגוריה:ישראלים שנולדו ב-1994